CELEX: C2006/165/41
Language: lv
Date: 2006-07-15 00:00:00
Title: Lieta C-235/06: Prasība, kas celta  2006. gada 24. maijā  — Eiropas Kopienu Komisija pret Austrijas Republiku

15.7.2006   
            
            
               LV
            
            
               Eiropas Savienības Oficiālais Vēstnesis
            
            
               C 165/22
            
         Prasība, kas celta 2006. gada 24. maijā — Eiropas Kopienu Komisija pret Austrijas Republiku
   (Lieta C-235/06)
   (2006/C 165/41)
   Tiesvedības valoda — vācu
   Lietas dalībnieki
   
      Prasītāja: Eiropas Kopienu Komisija (pārstāvji — G. Braun, R. Vidal Puig, pārstāvji)
   
      Atbildētāja: Austrijas Republika
   Prasītājas prasījumi:
   
               —
            
            
               atzīt, ka, nenosakot sankcijas Eiropas Parlamenta un Padomes 2004. gada 11. februāra Regulas (EK) Nr. 261/2004, ar ko paredz kopīgus noteikumus par kompensāciju un atbalstu pasažieriem sakarā ar iekāpšanas atteikumu un lidojumu atcelšanu vai ilgu kavēšanos un ar ko atceļ Regulu (EEK) Nr. 295/91 (1), 16. panta izpratnē, Austrijas Republika nav izpildījusi savus pienākumus;
            
         
               —
            
            
               piespriest Austrijas Republikai atlīdzināt tiesāšanās izdevumus.
            
         Pamati un galvenie argumenti
   Regulas Nr. 261/2004 16. pantā ir paredzēts, ka gadījumos, ja aviosabiedrības neizmaksā kompensāciju, nepārplāno maršrutu vai nenodrošina atlīdzību, tām ir jānosaka sankcijas. Dalībvalstu noteiktajām sankcijām par šīs regulas pārkāpumiem ir jābūt efektīvām [iedarbīgām], samērīgām un atturošām [preventīvām].
   Saskaņā ar Komisijas rīcībā esošo informāciju Austrija vēl nav noteikusi iedarbīgas, samērīgas un preventīvas sankcijas par šīs regulas pārkāpumiem.
   
      (1)  OV L 46, 17.02.2004., 1. lpp.